מריך דמיראל

מריך דמיראל (נולד ב-5 במרץ 1998) הוא כדורגלן טורקי, המשחק בעמדת הבלם בקבוצת אל-אהלי ובנבחרת טורקיה.

==קריירת מועדונים==

בצעירותו דמיראל התאמן במחלקת הנוער של קבוצת הפאר הטורקית, פנרבחצ'ה. דמיראל הוחתם על ידי אלקננס הפורטוגזית ב-2016.<ref></ref> בינואר 2017, הוא הושאל לקבוצת המילואים של ספורטינג ליסבון, וב-5 בפברואר 2017, ערך דמיראל את הופעת הבכורה המקצועית שלו בליגה הפורטוגלית השנייה בתיקו 1 - 1 ביתי נגד פמיליקאו.<ref></ref> בסוף העונה ספורטינג החליטה לממש עליו את האופציה ולהחתים אותו.<ref></ref>

ב-15 באוגוסט 2018, הושאל דמיראל למועדון הטורקי אלניהספור. ב-1 בספטמבר 2018, ערך את הופעת הבכורה שלו בליגת העל הטורקית בניצחון 0–1 על גוזטפה. במחזור שלאחר מכן, שנערך ב-17 בספטמבר 2018, כבש דמיראל את שערו הראשון בקריירה נגד טרבזונספור.<ref></ref> ב-29 בינואר 2019, דמיראל חתם באלניהספור תמורת 3.5 מיליון יורו, למחרת דמיראל הצטרף למועדון האיטלקי ססואולו בהשאלה עם אופציה להחתמה.<ref></ref>

ב-24 בפברואר 2019, דמיראל ערך את הופעת הבכורה שלו בסרייה א' נגד ספאל, המשחק הסתיים בשוויון 1-1.<ref></ref>

ב-4 באפריל 2019, רשם דמיראל את השערים הראשונים שלו בסרייה א', כשכבש צמד בניצחון 4 - 0 נגד קייבו ורונה.<ref></ref>

ב-1 ביולי 2019, ססואולו החליטה לממש את האופציה על דמיראל והחתימה אותו תמורת 7.5 מיליון יורו.

ב-5 ביולי 2019, 4 ימים לאחר שחתם בססואולו, הודיעה יובנטוס על העברת דמיראל מססואולו שחתם על חוזה לחמש שנים תמורת 18 מיליון יורו.<ref></ref> על פי הדיווחים שכרו נאמד על כ-1.3 מיליון יורו בשנה.<ref></ref> ובנוסף הוא הפך לשחקן הטורקי הראשון שמשחק ביובנטוס.

דמיראל ערך את הופעת הבכורה שלו במועדון ב-21 בספטמבר, בניצחון 2–1 על קייבו ורונה במשחק ליגה; ולאחר מכן ערך את הופעת הבכורה שלו בליגת האלופות ב-11 בדצמבר, במשחק האחרון של המועדון בשלב הבתים וזכה לשבחים בתקשורת על הופעתו, כאשר עזר ליובנטוס לשמור על שער נקי בניצחון 2–0 נגד באייר לברקוזן במשחק חוץ.<ref></ref>

ב-12 בינואר 2020, דמיראל כבש את השער הראשון שלו במועדון, בניצחון 2–1 על רומא; אך לצערו הוא נפצע בהמשך המשחק, מה שמנע ממנו להשתתף במשחקי הקבוצה עד סוף העונה.

ב-6 באוגוסט 2021 הודיעה אטאלנטה על החתמתו של דמיראל בהשאלה מיובנטוס עם אופציה לרכישה. ב-17 במאי 2022 הפעילה אטאלנטה את סעיף הרכישה ורכשה את דמיראל באופן קבוע.

ב-19 באוגוסט 2023 חתם דמיראל באל-אהלי הסעודית לשלוש שנים.

==קריירה בינלאומית==
דמיראל ערך את הופעת הבכורה שלו בנבחרת ב-20 בנובמבר 2018, במשחק ידידות נגד נבחרת אוקראינה, כמחליף של מרט מולדור בדקה ה-85.<ref></ref> ב-11 ביוני 2021, רשם דמיראל את הופעת הבכורה שלו נגד נבחרת איטליה, במשחק הראשון בקמפיין יורו 2020 של אופ"א; אך באותו המשחק כבש שער עצמי והנבחרת הפסידה 0–3. 

נכלל בסגל נבחרת טורקיה ליורו 2024.<ref></ref> בשלב שמינית הגמר כבש צמד שערים נגד נבחרת אוסטריה שהעלה את הטורקים לשלב הבא.

== מחלוקות ==

בְּ-11 באוקטובר 2019, לאחר שסנק טוסון כבש שער בניצחון ביתי של 1–0 על נבחרת אלבניה בכדורגל במגרש, ובמסגרת מוקדמות יורו 2020, דמיראל היה אחד מהשחקנים הטורקים שהשתתפו בחגיגת שער שכללה הצדעה צבאית. באותו היום, הוא הביע את תמיכתו הפומבית בפעולה הצבאית של טורקיה בצפון-מזרח סוריה בטוויטר; פוסט זה זכה לשבחים מתומכי ארדואן, אך ספג ביקורת רבה מאוהדי יובנטוס ברשתות החברתיות, כמו גם אוהדים של קבוצות אחרות, כאשר חלקם דרשו מהמועדון לפעול נגד השחקן וחלקם אף דרשו שדמיראל יושעה.

ב-18 באוקטובר 2023, ימים ספורים לאחר פרוץ מלחמת חרבות ברזל, דמיראל הביע תמיכה מלאה בפלסטינים באמצעות חשבון הטוויטר שלו. בנוסף על כך צייץ ב-24 במאי 2024, "לשחרר את פלסטין".

בְּ-2 ביולי 2024, לאחר המשחק נגד נבחרת אוסטריה בכדורגל ביורו 2024, דמיראל ביצע את "הצדעת זאב" המגונה שאסורה בחלקים מאירופה מאחר שהיא נחשבת להבעת תמיכה בארגון "הזאבים האפורים" - ארגון טרור טורקי אנטישמי וגזעני. במסיבת העיתונאים, הוא ציין כי זו דרך ביטוי של גאווה טורקית ושהוא מתכוון לעשות זאת שוב כשתהיה לו ההזדמנות. בנוסף לביקורת מצד פוליטיקאים ועיתונאים, אופ"א פתחה בחקירה נגד דמיראל בעילה של התנהגות לא הולמת והשעתה אותו לשני משחקים.

== תארים ==
=== יובנטוס ===
* סרייה א': 2019-20
* קופה איטליה: 2020-21
* הסופר קאפ האיטלקי: 2020

== קישורים חיצוניים ==

* [https://www.uefa.com/european-qualifiers/teams/players/250077686--merih-demiral/ פרופיל] באתר UEFA
* [https://www.transfermarkt.co.uk/merih-demiral/profil/spieler/340879 פרופיל] באתר Transfermarkt
* [https://www.goal.com/en/player/merih-demiral/n62gu1fztuvojijr41hyetw5 פרופיל] באתר Goal
* [https://int.soccerway.com/players/-/374637/ פרופיל] באתר Soccerway

==הערות שוליים==

קטגוריה:כדורגלנים טורקים
קטגוריה:בלמי כדורגל טורקים
קטגוריה:כדורגלני ססואולו
קטגוריה:כדורגלני יובנטוס
קטגוריה:כדורגלני אטאלנטה
קטגוריה:כדורגלני אל-אהלי ג'דה
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:טורקים שנולדו ב-1998